EkBass/fiwiki-20250220-pages-articles huggingface dataset:
Adrian Moorhouse

Adrian David Moorhouse (s. 24. toukokuuta 1964 Bradford) on brittiläinen kilpauimari. Hän on rintauinnin olympiavoittaja ja nelinkertainen Euroopan- mestari. Moorhouse kilpaili olympialaisissa ensimmäisen kerran Los Angelesissa 1984. Hän sijoittui 100 metrin rintauinnissa neljänneksi, 4 × 100 metrin sekauintiviestissä kuudenneksi ja 200 metrin rintauinnissa yhdeksänneksi. Soulin olympialaisissa 1988 hän voitti 100 metrin rintauinnissa kultaa Britannian-ennätyksellä 1.02,04, millä hän voitti Unkarin Károly Güttlerin 0,01 sekunnilla. Moorhouse sijoittui sekauintiviestissä kahdeksanneksi ja 200 metrin rintauinnissa 17:nneksi. Vielä Barcelonan olympialaisissa 1992 hän sijoittui 100 metrin rintauinnissa kahdeksanneksi. Moorhouse saavutti ensimmäisen arvokisamitalinsa Splitin EM-kilpailuissa 1981, kun hän sijoittui 200 metrin rintauinnissa pronssille. Seuraavana vuonna hän voitti Kansainyhteisön kisoissa kultaa 100 metrin rintauinnissa ja saavutti kaksi muuta mitalia. Rooman EM-kilpailuissa 1983 hän voitti kultaa 200 metrin rintauinnissa ja saavutti hopeaa 100 metrillä. Sofian EM-kilpailuissa 1985 hän voitti kultaa 100 metrin rintauinnissa. Kansainyhteisön kisat 1986 toivat kultaa 200 metrin rintauinnista ja kaksi hopeaa. Strasbourgin EM-kilpailuissa 1987 Moorhouse voitti kultaa 100 metrin rintauinnissa sekä saavutti hopeaa 4 × 100 metrin sekauintiviestissä ja pronssia 200 metrin rintauinnissa. Olympiavoiton jälkeen Moorhouse voitti Bonnin EM-kilpailuissa 1989 kultaa 100 metrin rintauinnissa. Hän ui alkuerissä uuden maailmanennätyksen 1.01,49. Kansainyhteisön kisoissa 1990 hän voitti kultaa 100 metrin rintauinnissa sivuamalla maailmanennätystään ja sai hopeaa sekauintiviestissä. Saman vuoden heinäkuussa hän sivusi vielä kerran maailmanennätysaikaansa. Ainoan MM- mitalinsa Moorhouse saavutti Perthin MM-kilpailuissa 1991, kun hän otti 100 metrin rintauinnissa hopeaa 0,13 sekuntia maailmanennätyksen häneltä ajalla 1.01,45 vieneelle Unkarin Norbert Rózsalle hävinneenä. Ateenan EM-kilpailuissa 1991 hän saavutti vielä 100 metrin rintauinnissa hopeaa 0,39 sekuntia Rózsalle hävinneenä. == Lähteet == Luokka:Brittiläiset uimarit Luokka:Brittiläiset olympiavoittajat Luokka:Vuonna 1964 syntyneet Luokka:Elävät henkilöt
Cayan Tower

Cayan Tower () on Dubaissa Yhdistyneissä arabiemiraateissa sijaitseva 306 metriä korkea asuinkäytössä oleva pilvenpiirtäjä. Torni rakennettiin vuosina 2006–2013, ja sen rakenne on valmistettu betonista. Rakennuksen suunnitteli yhdysvaltalainen arkkitehtitoimisto Skidmore, Owings and Merrill. Cayan Towerissa on 492 vuokrattavaa asuinhuoneistoa, joiden pinta-ala on 68 400 neliömetriä. Koko rakennuksen pinta-ala on 114 500 neliömetriä, ja siinä on 75 kerrosta. Kerrokset ovat kaikki saman kokoisia, mutta niitä on aina käännetty hieman alempaan kerrokseen verrattuna, jolloin tornin rakenne kääntyy 90 astetta sen kattokerrokseen mennessä. Rakennuksen muoto tuo sille esteettisen ulkomuodon lisäksi parannusta tuulikuormituksen aiheuttamaan rasitukseen. Rakennuksen hissit toimitti suomalainen Kone. == Lähteet == Luokka:Dubain pilvenpiirtäjät Luokka:Dubain asuinrakennukset
Sulafa Tower

Sulafa Tower () on Dubaissa Yhdistyneissä arabiemiraateissa sijaitseva 288 metriä korkea, 76-kerroksinen pilvenpiirtäjä. Rakennus on tarkoitettu asuinkäyttöön, ja se on valmistettu kokonaisuudessaan betonista. Rakennus valmistui vuonna 2010. == Lähteet == Luokka:Dubain pilvenpiirtäjät Luokka:Dubain asuinrakennukset
Marina Pinnacle

Marina Pinnacle on Dubaissa Yhdistyneissä arabiemiraateissa sijaitseva 280 metriä korkea, 73-kerroksinen asuinkäyttöön tarkoitettu pilvenpiirtäjä. Torni rakennettiin vuosina 2005–2011, ja sen päämateriaali on betoni. Rakennuksen hissit toimitti suomalainen Kone. == Lähteet == Luokka:Dubain pilvenpiirtäjät Luokka:Dubain asuinrakennukset
Al Hekma Tower

Al Hekma Tower () on Dubaissa Yhdistyneissä arabiemiraateissa sijaitseva 282 metriä korkea, 64-kerroksinen pilvenpiirtäjä. Rakennus on tarkoitettu toimistokäyttöön, ja se rakennettiin vuosina 2006–2016. == Lähteet == Luokka:Dubain pilvenpiirtäjät Luokka:Dubain toimistorakennukset
Central Park Tower (Perth)

Central Park Tower on Perthissä Australiassa sijaitseva 253 metriä korkea, 52-kerroksinen toimistokäyttöön tarkoitettu pilvenpiirtäjä, joka on kaupungin korkein rakennus. Torni rakennettiin vuosina 1989–1992, ja se on rakennettu betonista. Rakennuksen suunnitteli arkkitehtitoimisto Forbes & Fitzhardinge. == Lähteet == Luokka:Australian pilvenpiirtäjät Luokka:Perth (Länsi-Australia)
Yleinen kansalaispalvelus (Ranska)

Yleinen kansalaispalvelus (, lyh. SNU) on Ranskassa käytössä oleva ohjelma, jolla koordinoidaan nuorille sopivaa ja julkiselle sektorille tehtävää vapaaehtoistyötä. Kansalaispalveluksen idea on virallisesti edistää yhteiskunnallista koheesiota ja yhteiskunnallista toimeliaisuutta. == Historia == Ajatus nuorille suunnatusta kansalaispalveluksesta oli yksi Emmanuel Macronin vaalilupauksista vuoden 2017 presidentinvaaleissa. Seuraavana vuonna opetusministeri Jean-Michel Blanquer ilmoitti, että nuorille suunnattu kansalaispalvelus otettaisiin käyttöön vuonna 2019. Alkujaan ideana oli luoda pakollinen vähintään kuukauden mittainen palvelus, joka suoritettaisiin 18–21 -vuotiaana ja mitä kautta nuoret saisivat "suoraa kokemusta asevoimista". Tästä kuitenkin luovuttiin, koska ohjelman katsottiin kuormittavan maan asevoimia liikaa. Ohjelman alkaessa siihen osallistuminen muutettiin myös vapaaehtoiseksi. Vuonna 2018 arvioitiin, että ohjelman ylläpitäminen maksaisi vuodessa 1,6 miljardia euroa, minkä lisäksi sen aloittaminen maksoi 1,75 miljardia euroa. Samana vuonna YouGovin julkaisemasta kyselystä kävi ilmi, että 60 % ranskalaisista kannatti 3–6 kuukauden pituista pakollista kansalaispalvelusta. == Toteutus == Palvelus toteutetaan siten, että 15–17 -vuotiaat osallistuvat aluksi 12-päiväiseen koulutukseen kotiseutunsa ulkopuolella. Tämän jälkeen nämä suorittavat vapaaehtoisen palveluksen joko siviilipalveluksena julkisella puolella tai armeijan reservissä. Palvelus kestää 84 tuntia ja se suoritetaan vuoden aikana. Palveluksen jälkeen henkilöt voivat ilmottautua vapaaehtoisiksi tekemään vähintään kolmen kuukauden ajan, kunnes nämä täyttävät 25. Osallistuminen ohjelmaan on nuorille maksutonta. 12-päiväinen koulutus toteutetaan leirin muodossa ja sen aikana harjoitellaan erilaisia kansalaistaitoja ja riskienhallintaa sekä osallistutaan "tasavaltalaisiin riitteihin". Riitteihin kuuluvat mm. lipunnosto ja kansallislaulun laulaminen. == Tulevaisuus == Tammikuussa 2024 pääministeri Gabriel Attal ilmoitti, että ohjelmasta on tarkoitus sisällyttää oppivelvollisuuteen ja sitä kautta tehdä pakolliseksi viimeistään vuoteen 2026 mennessä. Tavoitteena on aloittaa pakollinen palvelus syyskuusta 2024 lähtien. Osa departementeista on jo osallistunut kokeiluun aiheen tiimoilta. == Lähteet == == Aiheesta muualla == * Ohjelman kotisivut Luokka:Ranskalainen yhteiskunta Luokka:Ranskan sotahistoria
Metaniilihappo

Metaniilihappo (C6H7SNO3) on sulfonihappoihin ja aniliinijohdannaisiin kuuluva aromaattinen orgaaninen yhdiste. Yhdistettä käytetään muiden yhdisteiden valmistukseen. == Ominaisuudet, valmistus ja käyttö == Huoneenlämpötilassa metaniilihappo on väritöntä tai punertavaa kiteistä ainetta. Yhdiste liukenee kohtalaisesti veteen ja vain niukasti eräisiin orgaanisiin liuottimiin kuten etanoliin. Aine on heikko happo ja sen happovakio on 2·10-4. Metaniilihaposta tunnetaan lisäksi kidevedellinen hemihydraatti (C6H7SNO3·½H2O). Yhdiste ärsyttää useita elimiä. Metaniilihapon valmistuksen ensimmäisessä vaiheessa bentseenisulfonihappo nitrataan tai nitrobentseeni sulfonoidaan m-nitrosulfonihapoksi. Seuraava vaihe on nitroryhmän pelkistys raudan tai vedyn avulla.Otto Lindner & Lars Rodefeld: "Benzenesulfonic Acids and Their Derivatives", teoksessa Ullmann's Encyclopedia of Industrial Chemistry, John Wiley & Sons, New York, 2000. Metaniilihaposta valmistetaan muun muassa m-aminofenolia, m-hydroksibentseenisulfonihappoa, sulfonamidilääkkeitä, optisia kirkasteita ja useita atsovärejä.Rasik J. Chudgar & John Oakes: "Dyes, Azo", teoksessa Kirk-Othmer Encyclopedia of Chemical Technology, John Wiley & Sons, New York, 2014. == Lähteet == Luokka:Sulfonihapot
Lemek (Nooan isä)

Lemek () oli profeetta Mooseksen 1. kirjassa. Hän on Nooan isä ja Jeesuksen esi-isä. Lemek oli Aadamin Set-pojan jälkeläinen. Myös erään Kainin jälkeläisen nimi oli Lemek. Lemek () mainitaan myös islamissa useissa Muhammedia edeltäneiden profeettojen tarinakokoelmissa, joissa hänet mainitaan samalla tavalla. == Raamatun kertomus == == Raamatun sukupuu == Lemek on Aadamin ( ) jälkeläinen kahdeksannessa sukupolvessa, Metusalahin poika ja Nooan isä ( ). 1. Mooseksen kirjassa 5:12-25 Lemek oli Metusalahin poika, joka oli Jaredin pojanpoika, joka oli Aadamista polveutuvan Kenanin pojanpoika. Mooseksen kirja 5:28–31 kertoo, että Lamek oli Nooan syntyessä 182 ( masoreettisen tekstin mukaan; Septuagintan mukaan 188 ) vuotta vanha ja eli vielä 595 vuotta saavuttaen iän. kuollessa 777 vuotta, viisi vuotta ennen vedenpaisumusta masoreettisessa kronologiassa. Tällaisilla luvuilla tässä sukututkimuksessa Aadam olisi vielä elänyt noin 56 ensimmäisen vuoden ajan Lamekin elämästä. == Lähteet == Luokka:Vanhan testamentin profeetat Luokka:Ensimmäisen Mooseksen kirjan henkilöt
120 Collins Street

120 Collins Street on Melbournessa Australiassa sijaitseva 267 metriä korkea pilvenpiirtäjä. Torni rakennettiin vuosina 1986–1991, ja siinä on 52 kerrosta. Rakennuksessa on toimistotiloja, ja se on valmistettu kokonaisuudessaan betonista. Rakennuksen suunnitteli arkkitehtitoimisto Hassell. == Lähteet == Luokka:Melbournen pilvenpiirtäjät
Australia 108

Australia 108 on Melbournessa Australiassa sijaitseva 319 metriä korkea pilvenpiirtäjä, joka on kaupungin korkein ja Australian toisiksi korkein rakennus. Torni rakennettiin vuosina 2015–2020, ja siinä on sata kerrosta. Rakennus on tarkoitettu asuinkäyttöön, ja sen runko on valmistettu betonista. Rakennuksen suunnitteli arkkitehtitoimisto Fender Katsalidis. Rakennus maksoi puoli miljardia dollaria. == Lähteet == Luokka:Melbournen pilvenpiirtäjät
Han Xu

Han Xu (, s. 31. lokakuuta 1999 Shijiazhuang, Kiina) on kiinalainen koripalloilija Han edustaa Sichuan Yuandata. Han on edustanut Kiinaa maajoukkuetasolla Pariisin olympialaisissa 2024. Han on edustanut myös New York Libertyä WNBA:ssa. Han oli ensimmäinen WNBA:han varattu kiinalaispelaaja 22 vuoteen ja nuorin varaustilauksessaan varattu pelaaja. Han oli WNBA:n pisin aktiivipelaaja ja toiseksi pisin koskaan WNBA:ssa pelannut pelaaja. == Lähteet == Luokka:Kiinalaiset koripalloilijat Luokka:Vuonna 1999 syntyneet Luokka:Elävät henkilöt
Henok (Metusalahin isä)

Henok (vuoden 1938 raamatunsuomennoksessa Hanok, joskus myös Enok tai Eenok) oli Raamatun yksi ennen Nooan vedenpaisumusta eläneistä ihmiskunnan esi- isistä, Jeredin poika ja Metusalahin isä. Hänen pojanpojanpoikansa oli Nooa. Myös Kainin poika oli nimeltään Henok. Nooan esi-isä Henok oli kuitenkin Kainin veljen Setin jälkeläinen. 1\. Mooseksen kirjan 5:24 sanoo, että Henok "vaelsi kuuliaisena Jumalalle. Sitten häntä ei enää ollut, sillä Jumala otti hänet luokseen". Joissakin juutalaisissa ja kristillisissä perinteissä tulkitaan Henokin astuneen taivaaseen elävänä, toisissa ei. Henok on monien juutalaisten ja kristittyjen perinteiden aihe. Häntä pidettiin Henokin kirjanAugust Dillmann and R. Charles (1893). The Book of Enoch, translation from Geez. kirjoittajana, ja häntä kutsuttiin myös tuomion kirjoittajaksi.1Enoch, luku 12 Uudessa testamentissa Henokiin viitataan Luukkaan evankeliumissa, Heprealaiskirjeessä ja Juudaksen kirjeessä, joista viimeinen lainaa myös sitä. , , Katolisessa kirkossa, itäisessä ortodoksissa ja itämaisessa ortodoksuudessa häntä kunnioitetaan pyhimyksenä . Henokin nimi (hepreaksi: חֲנוֹךְ Ḥănōḵ ) tulee heprean kantamuodosta חנך ( ḥ-n-ḵ ), joka tarkoittaa kouluttaa, vihkiä, vihkiä, vihkiä. == 1. Mooseksen kirja == Henok esiintyy Pentateukin Genesiksen kirjassa (1. Mooseksen kirja) seitsemäntenä kymmenestä vedenpaisumusta edeltäneestä patriarkasta. Genesis kertoo, että jokainen vedenpaisumusta edeltänyt patriarkka eli useita vuosisatoja. Mooseksen kirjan 5. luvussa esitetään näiden kymmenen hahmon (Aadamista Nooaan) sukuluettelo, joka kertoo iän, jolloin seuraava patriarkka syntyi, ja kunkin hahmon iän kuollessaan. Monien mielestä Henok on poikkeus, joka "ei kokenut kuolemaa". Lisäksi Raamattu sanoo, että Henok eli 365 vuotta, mikä on lyhyempi aika kuin muut vedenpaisumusta edeltäneet patriarkat, joiden kaikkien on kerrottu kuolevan yli 700 vuoden iässä. Luettelosta voidaan laskea, että "Jumala otti hänet luokseen" 57 vuotta Aadamin kuoleman jälkeen ja 69 vuotta ennen Nooan syntymää. Heprealaiskirjeessä Henokista sanotaan: "Uskon vuoksi otettiin Henok pois niin, ettei hän kokenut kuolemaa. "Sitten häntä ei enää ollut, sillä Jumala otti hänet luokseen." Ennen kuin hänet otettiin pois, hän näet oli -- niin hänestä todistetaan -- elänyt Jumalan mielen mukaisesti." == Lähteet == == Aiheesta muualla == * The Descendants of Adam, The Legacy of Cain, The Souls Elijah and Enoch * Catholic Encyclopedia Henoch (1914) * Andrei A. Orlov essays on 2 Enoch: Enoch as the Heavenly Priest, Enoch as the Expert in Secrets, Enoch as the Scribe and Enoch as the Mediator * Ed. Philip P. Wiener Dictionary of the History of Ideas: Cosmic Voyages (1973) * Dr. Reed C. Durham, Jr. Comparison of Masonic legends of Enoch and Mormon scriptures description of Enoch (1974) Luokka:Ensimmäisen Mooseksen kirjan henkilöt
Sampolan alueen tunnus

Sampolan alueen tunnus on arkkitehti Kaj Nordmanin suunnittelema ulkoveistos, joka valmistui Porin Sampolaan vuonna 1972. Sampola oli Porin suurin lähiö, joka rakennettiin tyhjälle pellolle. Veistos toimi lähtölaukauksena alueen rakentamiselle. Se julkistettiin 18.12.1972 asuntohallituksen pääjohtaja Olavi Lindblomin toimesta. Lindblom sytytti valot veistokseen. Teräksestä valmistetussa Sampolan alueen tunnuksessa on kolme pyörää, jotka roikkuvat tukirakenteesta. Pyörät ovat muunnelmia Postipankin ja Porin Suomalaisen Säästöpankin logoista. Pankit rahoittivat teoksen toteutusta. == Lähteet == Luokka:Porin patsaat ja veistokset
Aurora Melbourne Central

Aurora Melbourne Central on Melbournessa Australiassa sijaitseva 271 metriä korkea, 85-kerroksinen pilvenpiirtäjä, joka on maan kolmanneksi korkein rakennus. Rakennuksessa on huoneistohotelli ja asuinhuoneistoja. Torni rakennettiin vuosina 2015–2019, ja sen päämateriaali on betoni. == Lähteet == == Aiheesta muualla == Luokka:Melbournen pilvenpiirtäjät
101 Collins Street

101 Collins Street on Melbournessa Australiassa sijaitseva 260 metriä korkea, 50-kerroksinen pilvenpiirtäjä. Rakennus on toimistokäytössä, ja sen rakenne on pääosin komposiittia. Rakennus valmistui vuonna 1991. == Lähteet == Luokka:Melbournen pilvenpiirtäjät
Crown Sydney

Crown Sydney tai One Barangaroo on Sydneyssä Australiassa sijaitseva 271 metriä korkea pilvenpiirtäjä, joka on kaupungin korkein rakennus. Tornin rakennettiin vuosina 2016–2020, ja siinä on 71 kerrosta. Rakennuksessa on hotelli ja asuinhuoneistoja, ja siinä on komposiittirakenne. Rakennuksen suunnitteli arkkitehtitoimisto WilkinsonEyre. == Lähteet == == Aiheesta muualla == * Viralliset kotisivut Luokka:Sydneyn pilvenpiirtäjät
Ilmiö (festivaali)

Ilmiö on suomalainen vaihtoehtomusiikin festivaali, jossa on esillä myös poikkitaiteellista ohjelmaa. Tapahtuma tunnetaan monipuolisesta ohjelmastaan, tee se itse -asenteesta ja kotikutoisuudesta. Tapahtuman perustajiin lukeutuvat tapahtumatuottajat Tuomas Sara ja Mikko Levón. Tapahtuma järjestettiin ensimmäisen kerran Turussa vuonna 2009. Ilmiötä järjestettiin Turun Uittamon paviljongilla aina vuoteen 2013 saakka, kunnes tekijätiimi debytoi H2Ö-festivaalin Turun Ruissalon telakka-alueella vuonna 2014. Ilmiö teki paluun Uittamon paviljongille heinäkuussa 2017, jossa tapahtuma järjestettiin aina vuoteen 2019 saakka. Festivaalin tuotantoryhmä ilmoitti pitävänsä taukoa vuoden 2020 ajan. Umlaut Osuuskunta järjesti minifestivaalin Lieve-ilmiö Rettigin vanhan tupakkatehtaan sisäpihalla Turussa heinäkuussa 2021. Festivaali laajeni tuolloin useammalle päivälle. Heinäkuussa 2022 Ilmiö- festivaali järjestettiin Rettigin ja Brinkkalan kaupunkikorttelissa. Heinäkuussa 2023 ja 2024 festivaali järjestettiin Taiteen talolla. Ilmiötä järjestävä Umlaut Osuuskunta palkittiin Suomen Kulttuurirahaston palkinnolla keväällä 2024. Vuonna 2013 perustettu Osuuskunta on vastuussa H2Ö- ja Ilmiö- festivaalien toteuttamisesta. == Lähteet == == Aiheesta muualla == * Ilmiö -festivaalin kotisivut Luokka:Turun tapahtumat
Salesforce Tower (Sydney)

Salesforce Tower on Sydneyssä Australiassa sijaitseva 258 metriä korkea, 55-kerroksinen pilvenpiirtäjä. Rakennuksen päämateriaali on teräs, ja se sisältää toimistotiloja. Torni rakennettin vuosina 2019–2022, ja se on kaupungin toisiksi korkein rakennus. Rakennuksen suunnitteli arkkitehtitoimisto Foster + Partners. == Lähteet == == Aiheesta muualla == Luokka:Sydneyn pilvenpiirtäjät
Salesforce Tower (Chicago)

Salesforce Tower on Chicagossa Yhdysvalloissa sijaitseva 255 metriä korkea, 60-kerroksinen pilvenpiirtäjä, joka on osa Wolf Point -rakennuskokonaisuutta. Tornissa on toimistotiloja, ja se rakennettiin vuosina 2020–2023. Rakennuksen suunnitteli arkkitehtitoimisto Pelli Clarke & Partners. == Lähteet == Luokka:Chicagon pilvenpiirtäjät Luokka:Chicagon toimistorakennukset
Salesforce Tower

Salesforce Tower voi viitata muun muassa seuraaviin rakennuksiin: * Salesforce Tower, San Francisco * Salesforce Tower, Chicago * Salesforce Tower, Sydney
Water Tower Place

Water Tower Place on Chicagossa Yhdysvalloissa sijaitseva 262 metriä korkea pilvenpiirtäjä. Rakennuksessa on hotelli, asuinhuoneistoja ja vähittäismyymälöitä. Torni valmistui vuona 1976, ja siinä on 74 kerrosta. Sen päämateriaali on betoni. == Lähteet == Luokka:Chicagon pilvenpiirtäjät Luokka:Chicagon hotellit Luokka:Chicagon asuinrakennukset
Painonnosto kesäolympialaisissa 2024

Painonnosto oli Pariisissa 2024 kesäolympialaisten ohjelmassa 27:ttä kertaa. Painonnostossa kilpailtiin 7.– 11. elokuuta 2024. Kilpailut käytiin Paris Expo Porte de Versaillesissa. Painonnoston ohjelmaan oli tehty merkittäviä muutoksia, kun painoluokkia oli vähennetty neljästätoista kymmeneen. Sekä naisille että miehille oli Pariisissa viisi painoluokkaa. ==Aikataulu== Lähde: Ke 7 To 8 Pe 9 La 10 Su 11 Miehet 61 kg 73 kg 89 kg 102 kg Yli 102 kg Naiset 49 kg 59 kg 71 kg 81 kg Yli 81 kg ==Mitaliyhteenveto== 1\. align=left 5 0 0 5 2\. align=left 1 0 1 2 2\. align=left 1 0 1 2 4\. align=left 1 0 0 1 4\. align=left 1 0 0 1 4\. align=left 1 0 0 1 7\. align=left 0 2 1 3 8\. align=left 0 2 0 2 9\. align=left 0 1 0 1 9\. align=left 0 1 0 1 9\. align=left 0 1 0 1 9\. align=left 0 1 0 1 9\. align=left 0 1 0 1 9\. align=left 0 1 0 1 15\. align=left 0 0 2 2 16\. align=left 0 0 1 1 16\. align=left 0 0 1 1 16\. align=left 0 0 1 1 16\. align=left 0 0 1 1 – align=left 0 0 1 1 Yhteensä 10 10 10 30 ===Miehet=== 61 kg tiedot 310 kg 303 kg 298 kg 73 kg tiedot 354 kg 346 kg 344 kg 89 kg tiedot 404 kg WR, OR 390 kg 384 kg 102 kg tiedot 406 kg 404 kg 402 kg Yli 102 kg tiedot 470 kg 467 kg 461 kg ===Naiset=== 49 kg tiedot 206 kg 205 kg 200 kg 59 kg tiedot 241 kg OR 236 kg 235 kg 71 kg tiedot 262 kg 257 kg 256 kg 81 kg tiedot 275 kg OR 268 kg 267 kg Yli 81 kg tiedot 309 kg 299 kg 288 kg ==Lähteet== 2024 Luokka:Kesäolympialaiset 2024
Kilparata

Kilparata on yleinen nimitys kilpailua varten tarkoitetulle reitille. Radat voivat olla tarkoitettuja esimerkiksi laukka- tai ravikilpailuja, pyöräilyä tai moottoriurheilua varten. Moottoriradat ovat pysyviä moottoriurheilulle tarkoitettuja ratoja ja katuradat ovat väliaikaisia. Radat vaihtelevat yksinkertaisista ovaaliradoista monimutkaisempiin ja mutkikkaisiin. Ratoja on sekä valtion omistamia että yksityisomisteisia esimerkiksi hevosurheilussa. Radat voivat olla päällystettyjä kovalla pinnalla tai esimerkiksi ruohopinnalla hevosia varten. Tunnettuja ratoja moottoriurheilussa ovat esimerkiksi Nürburgring Nordschleife ja Circuit de la Sarthe. Ennen kilparatojen käyttöä autokilpailuja pidettiin kaupunkien välillä avoimilla teillä, mutta onnettomuuksien määrän vuoksi kilpailuja siirrettiin suljetuille radoille. == Katso myös == * Ravirata * Velodromi * Vinttikoirakilpailut * Luettelo moottoriradoista == Lähteet == Luokka:Urheilupaikat
One Bennett Park

One Bennett Park on Chicagossa Yhdysvalloissa sijaitseva 255 metriä korkea pilvenpiirtäjä. Torni rakennettiin vuosina 2016–2018, ja siinä on 67 kerrosta. Rakennuksessa on asuinhuoneistoja, ja se on valmistettu kokonaisuudessaan betonista. Rakennuksen suunnitteli arkkitehtitoimisto Robert A.M. Stern Architects. == Lähteet == == Aiheesta muualla == * Viralliset kotisivut Luokka:Chicagon pilvenpiirtäjät Luokka:Chicagon asuinrakennukset
Park Tower

Park Tower on Chicagossa Yhdysvalloissa sijaitseva 257 metriä korkea, 68-kerroksinen pilvenpiirtäjä. Tornin rakentaminen aloitettiin vuonna 1998, ja se valmistui kaksi vuotta myöhemmin vuonna 2000. Rakennuksessa on hotelli ja asuinhuoneistoja. Rakennuksen suunnitteli arkkitehtitoimisto HKS Architects. Tornin rakenne on pääosin betonia. == Lähteet == Luokka:Chicagon pilvenpiirtäjät Luokka:Chicagon asuinrakennukset Luokka:Chicagon hotellit
1000M

1000M on Chicagossa Yhdysvalloissa sijaitseva 245 metriä korkea, 73-kerroksinen pilvenpiirtäjä. Torni rakennettiin vuosina 2019–2024, ja se on tarkoitettu asuinkäyttöön. Rakennuksen päämateriaali on betoni. == Lähteet == Luokka:Chicagon pilvenpiirtäjät Luokka:Chicagon asuinrakennukset
Calanquesin kansallispuisto

Calanquesin kansallispuisto (Parc national des Calanques) on luonnonsuojelualue Ranskassa, Bouches-du-Rhônen departementissa Välimeren rannalla. Sen alueella on Calanques-nimellä kutsuttuja jyrkkiä kalliomuodostelmia. Puiston viidentuhannen hehtaarin alueeseen kuuluu 20 km rantaviivaa. Se on perustettu vuonna 2012. ==Lähteet == == Aiheesta muualla == Luokka:Ranskan kansallispuistot
110 North Wacker

110 North Wacker on Chicagossa Yhdysvalloissa sijaitseva 249 metriä korkea, 55-kerroksinen pilvenpiirtäjä. Torni rakennettiin vuosina 2018–2020, ja se on tarkoitettu toimistokäyttöön. Rakennuksens suunnitteli arkkitehtitoimisto Goettsch Partners, ja sen hissit toimitti suomalainen Kone. == Lähteet == Luokka:Chicagon pilvenpiirtäjät Luokka:Chicagon toimistorakennukset
Mike Rothschild

Mike Rothschild on yhdysvaltalainen toimittaja ja tietokirjailija. Hän on erikoistunut salaliittoteorioiden ja erikoisten uskomusten käsittelyyn.Mike Rothschild Literary Hub, viitattu 31.7.2024 Muiden muassa The New York Times, Washington Post ja CNN ovat haastatelleet Rothschildia asiantuntijana. Rothschild on usein vieraillut radio-ohjelmissa, dokumenteissa ja podcasteissaMike Rothschild Jewish Book Council, viitattu 31.7.2024 . Hän kuuluu The Daily Dotiin kirjoittajiin. Rothschild on vieraillut myös Yhdysvaltain kongressissa todistajana vaaleihin liittyvästä disinformaatiosta. Melville House Publishing julkaisi Rothschildin kirjan The Storm is Upon Us (2021), jossa tarkastellaan QAnon-kokonaisuutta. Teoksesta tehtiin päivitetty painos vuonna 2022.Tim Adams, QAnon and on: why the fight against extremist conspiracies is far from over The Guardian 20.6.2021, viitattu 31.7.2024 Charles Kaiser, The Storm is Upon Us review: indispensable QAnon history, updated The Guardian 21.8.2022, viitattu 31.7.2024 Vuonna 2023 Rothschild julkaisi teoksen Jewish Space Lasers, jossa hän käsittelee Rothschild- pankkiirisukua ja monia siitä esitettyjä maailmanhallintoa koskevia salaliittoteorioita. Hän itse ei kuulu samaan sukuun.Amy Spiro, A Rothschild wrote a book about antisemitic Rothschild conspiracy theories The Times of Israel 20.9.2023, viitattu 31.7.2024 Teoksen nimi Jewish Space Lasers oli alun perin median käyttöön ottama nimitys Marjorie Taylor Greenen esittämästä salaliittoteoriasta, jonka mukaan Kalifornian maastopalot olisivat Rothschildeihin liittyvällä avaruuslaserilla tahallisesti aiheutettuja. == Lähteet == Luokka:Yhdysvaltalaiset toimittajat Luokka:Yhdysvaltalaiset tietokirjailijat Luokka:Syntymävuosi puuttuu Luokka:Elävät henkilöt
300 North LaSalle

300 North LaSalle on Chicagossa Yhdysvalloissa sijaitseva 239 metriä korkea toimistokäytössä oleva pilvenpiirtäjä. Torni rakennettiin vuosina 2006–2008, ja siinä on 60 kerrosta. Rakennuksen suunnitteli arkkitehtitoimisto Pickard Chilton, ja se on saanut energiaystävällisyydestään platinatason LEED- sertifikaatin. Rakennuksen hissit toimitti suomalainen Kone. == Lähteet == Luokka:Chicagon pilvenpiirtäjät Luokka:Chicagon toimistorakennukset
Three First National Plaza

Three First National Plaza on Chicagossa Yhdysvalloissa sijaitseva 234 metriä korkea pilvenpiirtäjä, joka on tarkoitettu toimistokäyttöön. Rakennus valmistui vuonna 1981, ja sen suunnitteli yhdysvaltalainen arkkitehtitoimisto Skidmore, Owings and Merrill. == Lähteet == Luokka:Chicagon pilvenpiirtäjät Luokka:Chicagon toimistorakennukset
Grant Thornton Tower

Grant Thornton Tower tai 161 North Clark on Chicagossa Yhdysvalloissa sijaitseva 231 metriä korkea, 50-kerroksinen pilvenpiirtäjä. Tornin rakentaminen aloitettiin vuonna 1990, ja se valmistui kaksi vuotta myöhemmin vuonna 1992. Rakennuksessa on toimistotiloja, ja se on saanut energiaystävällisyydestään hopeisen LEED-sertifikaatin. Rakennuksen suunnitteli yhdysvaltalainen arkkitehtitoimisto Kohn Pedersen Fox. == Lähteet == Luokka:Chicagon pilvenpiirtäjät Luokka:Chicagon toimistorakennukset
150 North Riverside

150 North Riverside on Chicagossa Yhdysvalloissa sijaitseva 221 metriä korkea pilvenpiirtäjä. Torni rakennettiin vuosina 2014–2017, ja siinä on 51 kerrosta. Rakennusta on toimistokäytössä, ja se on saanut energiaystävällisyydestään kultaisen LEED-sertifikaatin. Rakennuksen suunnitteli arkkitehtitoimisto Goettsch Partners. == Lähteet == Luokka:Chicagon pilvenpiirtäjät Luokka:Chicagon toimistorakennukset
Blue Cross Blue Shield Tower

Blue Cross Blue Shield Tower on Chicagossa Yhdysvalloissa sijaitseva 227 metriä korkea, 54-kerroksinen pilvenpiirtäjä. Tornin rakentaminen aloitettiin vuonna 2007, ja se valmistui kolme vuotta myöhemmin vuonna 2010. Rakennus on tarkoitettu toimistokäyttöön, ja sen suunnitteli arkkitehtitoimisto Goettsch Partners. == Lähteet == Luokka:Chicagon pilvenpiirtäjät Luokka:Chicagon toimistorakennukset
Will Sommer

Will Sommer (s. 1988) on yhdysvaltalainen toimittaja ja tietokirjailija.Will Sommer Bazar Kustannus, viitattu 31.7.2024Petri Jääskeläinen, Miksi suomalaisiin vetoavat ulkomaiset salaliittoteoriat Kennedyn murhasta QAnoniin? – Yhdysvaltalaistoimittaja: ”Olemme pulassa” Seura 27.8.2023, viitattu 31.7.2024Trust the plan : the rise of QAnon and the conspiracy that reshaped the world Parliament of Australia, viitattu 31.7.2024 Sommer varttui Texasissa. Hän on työskennellyt The Washington Postissa ja The Daily Beastissa. Lisäksi hän on juontanut podcastia Fever Dreams.Will Sommer HarperCollins, viitattu 31.7.2024 Sommer aloitti QAnon-liikehdinnän seuraamisen vuonna 2017 ja julkaisi siitä kirjan QAnon – salaliittokultin ytimessä (Bazar Kustannus, 2023; alkuperäisteos Trust the Plan). Hän katsoi QAnon-tarinoiden muodostuneen selityksinä muun muassa Meksikon rajalle rakennettavaa muuria koskeneiden Donald Trumpin lupausten toteutumattomuudelle. Hänen mukaansa QAnon kuitenkin yhdisti sosiaalisessa mediassa levitessään hyvin erilaisia toimijoita, kuten ääriliikkeitä, luontaishoitojen kannattajia ja apokalyptisia uskovaisia. Sommerin työtä on esitelty eri dokumenteissa, joihin kuuluu HBO:n Q: Into the Storm. == Lähteet == Luokka:Yhdysvaltalaiset toimittajat Luokka:Yhdysvaltalaiset tietokirjailijat Luokka:Vuonna 1988 syntyneet Luokka:Elävät henkilöt
Millançay

Millançay on kunta Ranskassa Loir-et-Cherin departementissa Centre-Val de Loiren alueella. Se sijaitsee noin 10 kilometriä Romorantin-Lanthenayn kaupungista pohjoiseen. Saint-Aignanin kirkon rakentamisesta tehtiin päätös vuonna 1877. Aihe aiheutti kiistaa rakennuksen sijainnista ja rahoituksesta. Lopulta vuonna 1886 uutta kirkkoa päästiin rakentamaan, ja se vihittiin käyttöön vuonna 1888. Samana vuonna vanha käytöstä poistettu 1100-luvulta peräisin oleva kirkko, joka sijaitsi eri paikassa, myytiin maanviljelijälle navetaksi. Kunta omistaa nykyään sen mitä vanhasta kirkosta on jäljellä. ==Lähteet== ==Aiheesta muualla== Luokka:Loir-et-Cherin kunnat
Lucien Jasseron

Lucien Jasseron (29. joulukuuta 1913 Oran, Ranskan Algeria – 15. marraskuuta 1999) oli ranskalainen jalkapalloilija, pelipaikaltaan puolustaja. Jasseron edusti urallaan Le Havrea 1936–1940, piti uratauon 1940–1944 ja edusti lopuksi Racing Clubia 1944–1945. Hän voitti jälkimmäisen kanssa Ranskan cupin kaudella 1944–1945. Yhteensä hän pelasi urallaan 38 liigaottelua. Jasseron debytoi Ranskan A-maajoukkueessa elokuussa 1945 ja kuului joukkueen kokoonpanoon vuoden 1938 maailmanmestaruuskilpailuissa. == Lähteet == Luokka:Ranskalaiset jalkapalloilijat Luokka:Ranskanalgerialaiset Luokka:Vuonna 1913 syntyneet Luokka:Vuonna 1999 kuolleet
Ignace Kowalczyk

Ignace Kowalczyk (27. joulukuuta 1913 Castrop-Rauxel, Nordrhein-Westfalen, Saksa – 27. maaliskuuta 1996) oli saksalaissyntyinen ranskalainen jalkapalloilija, pelipaikaltaan keskikenttäpelaaja. Kowalczyk edusti urallaan Valenciennesia 1933–1936, Olympique de Marseillea 1936–1937, Metziä 1937–1939, Stade de Reimsia 1939–1945 sekä uudestaan Metziä uransa päättämiseen vuoteen 1949 asti. Hän voitti Olympique de Marseillen kanssa Ligue 1:n kaudella 1936–1937. Hän pelasi yhteensä 92 liigaottelua, joissa hän teki 6 maalia. Kowalczyk debytoi Ranskan A-maajoukkueessa marraskuussa 1935 ja kuului joukkueen kokoonpanoon vuoden 1938 maailmanmestaruuskilpailuissa. == Lähteet == Luokka:Ranskalaiset jalkapalloilijat Luokka:Vuonna 1913 syntyneet Luokka:Vuonna 1996 kuolleet
Ludvig Pyhän ritarikunta

pienoiskuva|Ritarikunnan tunnuksia Ludvig Pyhän ritarikunta () oli ranskalainen ritarikunta. Se perustettiin 5. huhtikuuta 1693 kuningas Ludvig XIV:n käskystä, ja se on nimetty Ludvig Pyhän mukaan. Ritarikunnalla palkittiin katolilaisia armeijan ansioituneita upseereita; myös niitä, jotka eivät kuuluneet aatelistoon. Ritarikunta lakkautettiin lopullisesti vuonna 1830, mutta elossa olevat jäsenet saivat käyttää sen tunnuksia. Ritarikunnassa oli kolme luokkaa: * suurristi * komentaja * ritari == Lähteet == Luokka:Ranskalaiset ritarikunnat
Richmond (Kalifornia)

Richmond on kaupunki Kaliforniassa Yhdysvalloissa. Se on osa San Franciscon lahden ympäristöä. Richmondin asukasluku oli vuonna 2023 noin 114 000\. == Maantiede ja ilmasto == Richmondin etäisyys San Franciscosta on noin 19 kilometriä pohjoiskoilliseen. Kaupunkeja erottaa merialue, jonka takia maantie-etäisyys on puolisentoista kertaa pidempi, noin 27 kilometriä. Richmondissa vallitsee välimerellinen ilmasto. Lämpimin kuukausi on syyskuu, jonka keskilämpötila oli 18,6 °C kaudella 1991–2020. Viilein oli tammikuu, 10,6 °C. Vuotuinen keskilämpötila oli 14,9 °C. Keskimääräinen sademäärä on noin 620 millimetriä vuodessa, josta suurin osa saadaan joulukuusta maaliskuuhun. Heinäkuusta syyskuuhun ei sada juuri lainkaan. == Historia == Nykyisen Richmondin seudun alkuperäisväestöä olivat ohlone-intiaanit, jotka asettuivat alueelle viitisen tuhatta vuotta sitten. Ohlonet olivat metsästäjä- keräilijöitä, joiden kulttuuri oli yhteisöllistä, rauhaisaa ja taiteellisesti monipuolista. Sitten tulivat eurooppalaiset. Espanjalaisten aikakausi alkoi 1772 ja päättyi 1884. Vuonna 1823 Francisco Castro teki seudusta osan Rancho San Pabloa. Rautatietä alettiin kaavailla 1895 ja vuosisadan vaihteessa avattiin Point Richmondin asema. Samoihin aikoihin aloitettiin öljynjalostus. Richmondin asema kaupunkina virallistettiin 1905, jolloin sen asukasluku oli runsaat 2 000\. Richmondin keskusta kehittyi voimakkaasti 1920- ja 1930-luvuilla, ja vuonna 1925 avattiin Carquinez Hotel, josta tuli sosiaalisen elämän keskus. Seudulla toimi iso viinitila 1900-luvun alussa, kunnes se oli pakko sulkea kieltolain (1920–1933) takia. Toisen maailmansodan aikana Richmondin telakalla valmistettiin yli 750 sota-alusta, jotka toivat merkittävää lisäarvoa paikalliseen talouteen ja moninkertaistivat asukasluvun. Richmondin asukasluku oli vuonna 1943 lähes 94 000, ja suurin osa asukkaista eli väliaikaismajoituksessa. Usea väliaikainen talo on säilynyt 2000-luvulle. Sodan jälkeen väkiluku väheni, ja vuonna 1960 se oli noin 72 000\. Telakka- alueelle kehittyi uusia teollisuudenaloja. Vuoden 1960 jälkeen Richmondin kehitykseen ovat vaikuttaneet eritoten Marina Bay, kauppakeskus Hilltop Mall sekä maantiet Knox Freeway (I-580) ja Richmond Parkway. Elinkeinoelämässä on tapahtunut siirtymää korkean teknologian ja kevyen teollisuuden suuntaan. == Talous ja liikenne == pienois|vasen|Richmond station huhtikuussa 2018. Richmondin elinkeinoja ovat muun muassa terveydenhuolto, logistiikka, hallinto ja opetusala. Suurin työllistäjä on petrokemiallinen Chevron. Richmondin satama, Port of Richmond, on huomattava rahtisatama. Richmondin maantieliikenteen valtaväyliä ovat Interstate 80 ja Interstate 580. Ne palvelevat myös satama-aluetta, kuten myös valtakunnalliset rautatiet Burlington Northern Santa Fe ja Union pacific. Richmondin rautatieasema on Richmond Transit Center, epävirallisesti Richmond station. Sen omistaa Bay Area Rapid Transit. == Lähteet == == Aiheesta muualla == *City of Richmond, Kalifornia, USA — Sunrise, Sunset, and Daylength Luokka:Kalifornian kaupungit
Åmlin kirkko

Åmlin kirkko () on Åmlin kunnassa Agderin läänissä Norjassa sijaitseva puinen pitkäkirkko vuodelta 1909. ==Lähteet== ==Aiheesta muualla== Luokka:Norjan puukirkot Luokka:Åmli
Gjøvdalin kirkko

Gjøvdalin kirkko () on Åmlin kunnassa Agderin läänissä Norjassa sijaitseva puinen pitkäkirkko vuodelta 1803. ==Lähteet== ==Aiheesta muualla== Luokka:Norjan puukirkot Luokka:Åmli
Tovdalin kirkko

Tovdalin kirkko () on Åmlin kunnassa Agderin läänissä Norjassa sijaitseva puinen pitkäkirkko vuodelta 1820. ==Lähteet== ==Aiheesta muualla== Luokka:Norjan puukirkot Luokka:Åmli
71 South Wacker

71 South Wacker (tunnettu ennen nimellä Hyatt Center) on Chicagossa Yhdysvalloissa sijaitseva 207 metriä korkea, 48-kerroksinen pilvenpiirtäjä. Tornin rakentaminen aloitettiin vuonna 2002, ja se valmistui vuonna 2005. Rakennuksessa on toimistotiloja, ja se on saanut energiaystävällisyydestään platinatason LEED-sertifikaatin. Rakennuksen suunnitteli arkkitehtitoimisto Pei Cobb Freed & Partners. Sen hissit toimitti suomalainen Kone. Rakennuksen lattiapinta-ala on 163 000 neliömetriä. == Lähteet == Luokka:Chicagon pilvenpiirtäjät Luokka:Chicagon toimistorakennukset
Tovdal

Tovdal oli Norjan kunta Itä-Agderin läänissä vuosina 1908–1967. Se erotettiin itsenäiseksi kunnaksi Åmlista, johon se myös liitettiin takaisin. Ennen kuntaliitosta Tovdalin pinta-ala oli 377 neliökilometriä ja asukasluku 161, eli se oli Norjan vähäväkisin kunta. ==Lähteet== Luokka:Norjan entiset kunnat Luokka:Åmli
Gjøvdal

Gjøvdal (vuosina 1908–1911 Gjevedal) oli Norjan kunta Itä-Agderin läänissä vuosina 1908–1960. Se erotettiin itsenäiseksi kunnaksi Åmlista, johon se myös liitettiin takaisin. Ennen kuntaliitosta Gjøvalissa oli 362 asukasta. ==Lähteet== Luokka:Norjan entiset kunnat Luokka:Åmli
111 South Wacker Drive

111 South Wacker Drive on Chicagossa Yhdysvalloissa sijaitseva 208 metriä korkea, 51-kerroksinen pilvenpiirtäjä. Tornin rakentaminen aloitettiin vuonna 2003, ja se valmistui 2005. Rakennuksessa on toimistotiloja, ja se on saanut energiaystävällisyydestään kultaisen LEED-sertifikaatin. Rakennuksen suunnitteli arkkitehtitoimisto Goettsch Partners. == Lähteet == Luokka:Chicagon pilvenpiirtäjät Luokka:Chicagon toimistorakennukset
Jonas Alaska

Jonas Alaska (oik. Jonas Aslaksen; s. 3. huhtikuuta 1988) on norjalainen laulaja-lauluntekijä ja kitaristi, joka on kotoisin Åmlista. Hänen esikoisalbuminsa Jonas Alaska ilmestyi vuonna 2011. Seuraavan vuoden Spellemannprisen-gaalassa hänet valittiin vuoden tulokkaaksi. ==Albumit== * Jonas Alaska (2011) * If Only As A Ghost (2013) * Younger (2015) * Fear Is A Demon (2017) * Live at Parkteatret 2016 (2018) * Roof Came Down (2020) * Girl (2021) ==Lähteet== ==Aiheesta muualla== Luokka:Norjalaiset laulaja- lauluntekijät Luokka:Norjalaiset kitaristit Luokka:Vuonna 1988 syntyneet Luokka:Elävät henkilöt
Ørskogin kirkko

Ørskogin kirkko () on Ålesundin kunnassa Møren ja Romsdalin läänissä Norjassa sijaitseva puinen pitkäkirkko vuodelta 1873. ==Lähteet== ==Aiheesta muualla== Luokka:Ålesund Luokka:Norjan puukirkot
Skodjen kirkko

Skodjen kirkko () on Ålesundin kunnassa Møren ja Romsdalin läänissä Norjassa sijaitseva puinen pitkäkirkko vuodelta 1860. ==Lähteet== ==Aiheesta muualla== Luokka:Ålesund Luokka:Norjan puukirkot
Haramin kirkko

Haramin kirkko () on Ålesundin kunnassa Møren ja Romsdalin läänissä Norjassa sijaitseva kahdeksankulmainen puukirkko vuodelta 1838. ==Lähteet== ==Aiheesta muualla== Luokka:Haram Luokka:Norjan puukirkot
Vatnen kirkko

Vatnen kirkko () on Haramin kunnassa Møren ja Romsdalin läänissä Norjassa sijaitseva puinen pitkäkirkko vuodelta 1868. ==Lähteet== ==Aiheesta muualla== Luokka:Haram Luokka:Norjan puukirkot
Grossglocknerin alppitie

Grossglocknerin alppitie () on Itävallan korkein päällystetty alppitie. Tie on suosittu maisemien takia. Maisemareitin päät sijaitsevat Ferleitenissä sekä Fleißista noin 2 kilometriä Salzburgin suuntaan. Tie on maksullinen, ja tielle pääsy on suljettu yöllä. Tie kulkee Fuscher Törlin kautta 2 428 metrin korkeudessa ja Hochtorissa 2 504 metrin korkeudessa. Tie on nimetty Grossglocknerin, Itävallan korkeimman vuoren mukaan. Tiestä haarautuu noin 10 kilometrin pituinen reitti Keiser-Franz-Josefs-Höhelle, josta on maisematien paras näkymä Grossglocknerille. Reitin varrella on useita näköalapaikkoja, esimerkiksi Edelweisspitzeltä avautuva näkymä Brennkogelvuorelle. Useilla näköalapaikoilla on ravintola ja matkamuistomyymälä. Tien varrella on myös majoituspaikkoja. Luokka:Itävallan liikenne
EUR-Lex

EUR-Lex on Euroopan unionin oikeuden ja muiden Euroopan unionin (EU) julkisten asiakirjojen virallinen tietokanta, joka on julkaistu 24 EU:n virallisella kielellä. EU:n virallinen lehti (EUVL) julkaistaan myös EUR-Lexissä. Käyttäjät voivat käyttää EUR-Lexiä ilmaiseksi ja rekisteröidä myös ilmaisen tilin, joka tarjoaa lisäominaisuuksia. Luokka:Eurooppaoikeus Luokka:Tietokannat
Ranskan kansallissymbolit

Ranskan kansallissymbolit edustavat Ranskaa ja maan kansalaisia. Ne voivat olla joko virallisia tai epävirallisia. == Viralliset kansallissymbolit == Tyyppi Kuva Symboli Muuta Lippu Ranskan lippu Vaakuna Ranskan vaakuna Sinetti Ranskan suursinetti Kansallislaulu Marseljeesi Kansallispäivä Ranskan kansallispäivä Henkilöitymä Marianne Kansalliseläin 150x150px Gallian kukko Käytetään erityisesti urheilupiireissä Motto Liberté, Égalité, Fraternité Lähde: == Lähteet == *
Mira Rastas

Mira Rastas (s. 1989 tai 1990) on suomalainen näyttelijä, joka tunnetaan parhaiten Minna Laurikaisen roolistaan draamasarjassa Rantabaari. Hän valmistui East 15 Acting Schoolista vuonna 2017. Rastas on näytellyt myös viisi vuotta Porin teatterissa sekä opiskellut näyttelemistä useissa kansanopistoissa.ePressi - Rantabaari-näyttelijät 2021 == Filmografia == === Lyhytelokuvat === Vuosi Lyhytelokuva Rooli 2012 Pako todellisuuteen 2019 The Renegades Ida === Televisiosarjat === Vuosi Sarja Rooli 2020-2022 Rantabaari Minna Laurikainen == Yksityiselämä == Rastas on kotoisin Porista. Nykyisin hän asuu Lontoossa yhdessä näyttelijäpoikaystävänsä Jacob Stevensin kanssa. Hän työskentelee näyttelijäntöiden lisäksi opettaja-avustajana autististen lasten parissa. == Lähteet == Luokka:Suomalaiset näyttelijät Luokka:Syntymävuosi puuttuu Luokka:Elävät henkilöt
Blayais’n ydinvoimalaitos

Blayais’n ydinvoimalaitos on ydinvoimala Blayen kunnassa Gironden estuaarissa Ranskassa, Voimalassa on neljä reaktoria, jotka on otettu käyttöön vuosina 1981–1983. Ne ovat 915 megawatin painevesireaktoreita. Voimalan omistaa ja sitä operoi valtionyhtiö Électricité de France. 27\. joulukuuta 1999 Blayais'n ydinvoimalassa tapahtui tulva, mikä paljasti mahdollisen turvallisuusuhkan ja sai Électricité de Francen muuttamaan turvaohjeitaan. Tulvan aiheuttivat samanaikaiset nousuvesi ja kova tuuli, joka pakkasi vettä Gironden vuonomaiseen estuaariin. == Lähteet == Luokka:Ranskan ydinvoimalat
Bosentaani

Bosentaani, jota myydään muun muassa tuotenimellä Tracleer, on kaksoisendoteliinireseptorin antagonistilääke, jota käytetään keuhkoverenpainetaudin (PAH) hoidossa. == Lähteet == == Aiheesta muualla == * PubChem: Bosentan * Human Metabolome Database (HMDB): Bosentan * DrugBank: Bosentan Luokka:Verenpainelääkkeet
Pan Zhanle

Pan Zhanle (, s. 4. elokuuta 2004 Wenzhou, Kiina) on kiinalainen uimari. Hän on 100 metrin vapaauinnin olympiavoittaja, maailmanmestari ja maailmanennätysmies. Viestiuinneista hänellä on yksi olympiakulta ja kolme maailmanmestaruutta. Pan saavutti junioreiden Aasian-mestaruuskilpailuissa hopeaa 4 × 200 metrin vapaauintiviestissä ja pronssia 400 metrin vapaauinnissa 2017 sekä kultaa 200 metrin sekauinnissa, hopeaa 50 ja 1 500 metrin vapaauinneissa ja pronssia 400 metrin sekauinnissa 2019. Pan sijoittui 100 metrin vapaauinnissa vuonna 2022 neljänneksi Budapestin pitkän radan ja kuudenneksi Melbournen lyhyen radan MM-kilpailuissa. Fukuokan MM-kilpailuissa 2023 hän oli 100 metrin vapaauinnissa neljäs ja sai 4 × 100 metrin sekauintivietissä hopeaa. Saman vuoden Hangzhoun Aasian kisoissa hän saavutti kultaa 100 metrin vapaauinnissa sekä 4 × 100 metrin vapaa- ja sekauintiviesteissä, hopeaa 200 ja 400 metrin vapaauinneissa ja 4 × 200 metrin vapaauintiviestissä sekä pronssia 50 metrin vapaauinnissa. Pan voitti 100 metrin vapaauinnin maailmanmestaruuden Dohassa 2024 ajalla 47,53. Välierissä hän teki maailmanennätyksen 46,80. Hän voitti kultaa myös miesten 4 × 100 ja 4 × 200 metrin vapaauintiviesteissä sekä sekajoukkueiden 4 × 100 metrin vapaauintiviestissä. Pan voitti Pariisissa 2024 olympiakultaa 100 metrin vapaauinnissa maailmanennätysajalla 46,40. Hän voitti toisen kultamitalinsa 4 × 100 metrin sekauintiviestin vapaauintiosuuden uimarina. Hän sai olympiahopeaa sekajoukkueiden 4 × 100 metrin sekauintiviestissä, jossa hän ui vain alkuerän. Pan aloitti uimisen nelivuotiaana. == Lähteet == Luokka:Kiinalaiset uimarit Luokka:Kiinalaiset olympiavoittajat Luokka:Vuonna 2004 syntyneet Luokka:Elävät henkilöt
Maire (täsmennyssivu)

Maire voi tarkoittaa seuraavia: * Maire, suomalainen naisen etunimi * Maire, Kerttu Horilan veistos Porissa * Maire-myrsky, Suomessa 1. elokuuta 1961 laajalti raivonnut ukkosmyrsky * maire, määri, Ranskassa pormestaria vastaava kunnallinen virkamies * Maire, sukunimenä: ** René Charles Joseph Ernest Maire (1878–1949), ranskalainen kasvi- ja sienitieteilijä.
Li Bingjie

Li Bingjie (, s. 3. maaliskuuta 2002 Baoding, Kiina) on kiinalainen uimari. Kesäolympialaisissa 2020 hän voitti kultaa 4x200 metrin vapaauintiviestissä ja pronssia 400 metrin vapaauinnissa. Li voitti pronssia naisten 4x200 vapaauintiviestissä Pariisin olympialaisissa 2024. Hän teki vuonna 2022 naisten 400 metrin lyhyen radan maailmanennätyksen 3.51,30. Li on saavuttanut pitkän radan MM-kilpailuissa 400 metrin vapaauinnissa hopeaa 2024 ja pronssia 2017, 800 metrin vapaauinnissa hopeaa 2017 ja 2023, 1 500 metrin vapaauinnissa hopeaa 2024 ja pronssia 2023, 4 × 200 metrin vapaauintiviestissä kultaa 2024, hopeaa 2017 ja pronssia 2023 sekä sekajoukkueiden 4 × 100 metrin vapaauintiviestissä kultaa 2024. Lyhyen radan MM-kilpailuissa hän on saanut 400 metrin vapaauinnissa kultaa 2021 ja pronssia 2018, 800 metrin vapaauinnissa kultaa 2021 sekä 4 × 200 metrin vapaauintiviestissä kultaa 2018 ja pronssia 2021. Li on saavuttanut Aasian kisoissa seitsemän kulta- ja neljä hopeamitalia. Aasian-mestaruuskilpailuissa hän on voittanut yhden kullan. Universiadeissa hän on voittanut kahdeksan kultamitaiia. == Lähteet == Luokka:Kiinalaiset uimarit Luokka:Kiinalaiset olympiavoittajat Luokka:Vuonna 2002 syntyneet Luokka:Elävät henkilöt
Leivonmäen kirkonkylä

Leivonmäen kirkonkylä on entisen Leivonmäen kunnan keskustaajama Joutsassa. Se sijaitsee nykyisen Joutsan kunnan pohjoisosassa valtatien 4 varrella ja Rutajärven kaakkoispuolella. Matkaa Joutsan kirkonkylään on noin 19 kilometriä. Tilastokeskuksen määrittelemän taajama-alueen pinta-ala oli vuonna 2022 noin 1,50 neliökilometriä ja väkiluku 337. Varhaisin maininta kylän nimestä on vuodelta 1564 (Leijuomeki). Leivonmäki on mahdollisesti alun perin tarkoittanut nykyistä Kuhasenmäkeä, jonka lähellä Leivonmäen kirkko sijaitsee. Väinö Voionmaan mukaan asutusnimi saattaa olla myös siirrynnäinen Sääksmäen Anajalasta, jossa on ollut Leivosen kantatalo. Leivonmäen kylästä tuli Sysmän alaisen rukoushuonekunnan keskus vuonna 1772, josta se siirrettiin Hartolan alaisuuteen tämän itsenäistyessä vuonna 1784. Joutsan seurakunta erotettiin Hartolasta vuonna 1860, josta Leivonmäen seurakunta lopulta erotettiin vuonna 1880. Leivonmäen kunta perustettiin jo aikaisemmin vuonna 1870 vuoden 1865 kunnallisasetuksen jälkeen. Leivonmäen kunta liitettiin Joutsaan vuonna 2008. == Lähteet == Luokka:Leivonmäen kylät Luokka:Keski-Suomen maakunnan taajamat Luokka:Suomen kirkonkylät Luokka:Suomen entiset kuntakeskukset
TGV Lyria

TGV Lyria on brändinimi TGV-suurnopeusjunalinjoille, jotka kulkevat Ranskasta Sveitsiin. Linjoja operoi samanniminen yhtiö, joka käyttää SNCF:n henkilöstöä Ranskassa ja SBB-CFF-FFS:n henkilöstöä Sveitsissä. == Historia == SNCF on liikennöinyt TGV:llä Sveitsiin vuodesta 1981 lähtien. Vuonna 1993 SNCF ja SBB CFF FFS tekivät yhteistyösopimuksen ja perustivat yhteisen eturyhmän GIE TGV France Suissen, jonka tehtäväksi tuli vastata edestakaisista Pariisi–Lausanne ja Pariisi–Neuchâtel/Bern -reiteistä. Reittiverkostoa laajennettiin 1990-luvun aikana muun muassa Zürichiin. Vuonna 1999 uusi Rail France Suisse SAS -yhteisyritys otti liikenteen vastuulleen. Lyhytaikaisen Rail France Suisse:n korvasi uusi yhteisyritys Lyria, joka perustettiin vuonna 2002 laajempaan Pariisin ja Sveitsin kaupunkien väliseen suurnopeusjunaliikenteeseen. Lyrian myötä toiminta kasvoi ja reittejä tuli lisää. Vuonna 2007 avattiin LGV Est -suurnopeusrata, joka nopeutti matkaa joihinkin kaupunkeihin, ja jonka myötä Lyrian käyttöön tulivat uudet TGV POS -junat. Vuonna 2019 brändättiin uudet Lyria+ -palvelut, joihin sisältyy muun muassa kolme matkustusluokkaa ja enemmän junavuoroja. Nykyään Lyria-reiteillä käytetään kaksikerroksisia TGV 2N2) (Euroduplex) -junia, joita otettiin käyttöön 15 vuodesta 2019 alkaen. == Lähteet == Luokka:TGV Luokka:Sveitsin rautatieliikenne
Şəkin kaanien palatsi

Şəkin kaanien palatsi () on 1600-luvun palatsi, joka sijaitsee Şəkin kaupungissa Azerbaidžanissa. Se oli Şəkin kaanikunnan hallitsijan kesäasunto. Palatsi on tunnettu seinämaalauksistaan, koristeellisista ikkunoistaan ja arkkitehtuuristaan. Se on nykyään suosittu matkailukohde ja Unescon maailmanperintökohde. == Arkkitehtuuri == Palatsi on kaksikerroksinen rakennus, jossa on useita huoneita. Sen julkisivu on koristeltu värikkäillä seinämaalauksilla, jotka kuvaavat Azerbaidžanin historiaa ja kulttuuria. Palatsin sisustus on myös runsaasti koristeltu kattomaalauksin, kullatuin peilein ja koristeellisin ikkunoin. Yksi palatsin ainutlaatuisimmista piirteistä ovat ristikkoikkunat, jotka on tehty pienista puupaloista, jotka liitetään toisiinsa ilman nauloja tai liimaa. Verkkoikkunat päästävät sisään seinän, mutta samalla ne päästävät lämmön sisälle. == Historia == Şəkin kaanien palatsi rakennettiin vuonna 1762 Şəkin kaani Hüseynin alueelle. Palatsi toimi kaanikunnan hallitsijan kesäasuntona aina vuoteen 1819 asti, kun kaanikunta liitettiin Venäjän keisarikuntaan. Palatsi on hyvin säilynyt, ja nykyään se on Azerbaidžanin suosituin turistikohde. Se on myös Unescon maailmanperintökohde. == Vierailu == Palatsi on avoinna vierailijoille päivisin. Palatsissa on myös museo, jossa esitellään sen historiaa ja taidetta. == Lähteet == Luokka:Unescon maailmanperintökohteet Azerbaidžanissa Luokka:Palatsit Luokka:Azerbaidžanin rakennukset ja rakennelmat Luokka:Şəki
Li Yueru

Li Yueru (, s. 28. maaliskuuta 1999 Changzhi, Kiina) on kiinalainen koripalloilija. Li edustaa WNBA:ssa pelaavaa Los Angeles Sparksia. Li on edustanut Kiinaa maajoukkutasolla Pariisin olympialaisissa 2024. == Lähteet == Luokka:Kiinalaiset koripalloilijat Luokka:Vuonna 1999 syntyneet Luokka:Elävät henkilöt